ועדת הכספים, כנסת 17, פרוטוקול מספר 406, 2007-06-04 12:00

סטס מיסז'ניקוב: שלום רב, אני מתכבד לפתוח את הישיבה.

שגית אפיק: הסמכות לקבוע שכר וגמלאות לנושא משרה שיפוטית, שופטים, דיינים וכיוצא באלה מוקנית לוועדת הכספים, שהקימה את ועדת שריד שחבריה הם מר יוסי שריד, פרופ' גבריאלה שלו ומר יורם גבאי.

שגית אפיק: ועדת הכספים ביקשה מהם לבחון את תנאי השכר של נושאי משרה שיפוטית ולהביא המלצותיה בפני ועדת הכספים.

שגית אפיק: זו ועדה מייעצת לוועדת הכספים, ההכרעה הסופית היא אצלכם.

ראובן ריבלין: מי הקים את הוועדה?

שגית אפיק: ועדת הכספים.

שגית אפיק: היא יושבת על בקשות שונות של נושאי המשרה השיפוטית ובכוונתה להביא את כל המלצותיה כמקשה אחת בדוח אחד לוועדה.

שגית אפיק: בינתיים התעורר עניין שהוא מעט דחוף יותר, העניין של שופט עמית ודיין עמית.

שגית אפיק: בחוק בתי המשפט בוועדת חוקה הוסף סעיף שמאפשר גם להנהלת בתי המשפט וגם להנהלת בתי הדין הרבניים למנות שופט עמית או דיין עמית.

שגית אפיק: מדובר בנושאי משרה שיפוטית שפרשו מכס השיפוט והמערכת קולטת אותם מחדש בהיקף משרה חלקי על מנת להפחית מהעומס שקיים היום על מערכת בתי המשפט.

שגית אפיק: ועדת שריד בחנה את הבקשות, ועמדו לנגד עיניה שני אינטרסים חשובים - האחד, שלא יהיה רצון או עידוד לשופטים לפרוש מהמערכת פרישה מוקדמת ולהיקלט בה מחדש כשופטים עמיתים ולכן היקף השכר נקבע כך שהוא לא יעלה על היקף של 30% משיעור שעות העבודה הקיימים לשופטים באותה דרגה, ושלכל היותר, הסייג המקסימלי הוא שאותו שופט או דיין לא יקבל יותר משקיבל ערב פרישתו, כלומר זה משלים לכל היותר למשרה מלאה.

שגית אפיק: הרציונל השני הוא לעודד את השופטים להישאר בכהונתם עד גיל 70, לכן יש הבחנה בשכר לשעה בין שופט שהוא מתחת לגיל 70 לבין שופט שהוא מעל גיל 70.

שגית אפיק: זאת ההחלטה הראשונה של ועדת שריד שמובאת בפניכם.

לאה רקובר: לפי סעיף 13 לחוק בתי המשפט, הסעיף מונה מספר מקרים ששופט רשאי לצאת לקצבה בגיל מוקדם יותר ואחרי 20 או 15 שנים, באישור הוועדה.

לאה רקובר: יחד עם זאת, כדי ליצור בכל זאת הפרדה ולא ליצור תמריץ שלילי, שבו לכאורה, למרות שאנו לא מאמינים שזה יקרה, ששופטים ייצאו לקצבה ויחזרו כשופטים עמיתים, העדפנו להציע שתיעשה הבחנה בין שופט עמית שהוא מעל גיל 70- -

ראובן ריבלין: בסדר גמור.

חיים אורון: אני בעד התיקון.

חיים אורון: כשאמרתם, שהמגבלה היא 30%, אין פה מכפלה של כמות שעות?

חיים אורון: כלומר אין מגבלה לכמות השעות?

לאה רקובר: הכוונה היא שהשופטים יעבדו לכל היותר בשיעור של שליש משרה.

חיים אורון: אם העניין הוא שהשופט הפורש העמית, בסך הכל הפנסיה וזה לא ייתן לו יותר מ-100%, ואם אין לו מגבלה לעבוד לא 30 שעות אלא 60 שעות, הוא יהיה ב-130%.

שגית אפיק: הוא לא יקבל, זה ב-13ג.

ניסן סלומינסקי: אם שופט פרש לפני כן ואין לו 70%, הוא יכול לעבוד כעמית כדי להשלים עד 100%, כלומר יכול לעבוד 40% או 50%?

שגית אפיק: הוא מקבל בהתאם למשכורת הקובעת שלו ערב פרישתו.

שגית אפיק: אם הוא מקבל 60%, הוא יכול להשלים עוד 40%.

ראובן ריבלין: אתן לך דוגמה, אני מתמנה ועובד, כדי להשלים את ה-30% אני צריך לעבוד 30 שעות ואני עובד 60 שעות.

ראובן ריבלין: ואז בא 13ג ואומר: לא יכול לקבל יותר מ-100%.

ראובן ריבלין: הוא אומר: בסדר.

ראובן ריבלין: תיתנו לי עכשיו 100% ובחודש הבא 100%, למרות שבחודש הבא אני לא אעבוד.

מאיר בינג: השכר הוא יחסית נמוך מהסיבה, שגם אם הוא יעבוד קרוב למשרה מלאה, הוא לא יעבור עם הפנסיה שלו את ה-100%, כי אין לנו עניין ליצור לאנשים תמריץ לעזוב, לכן יש מדרגה מתחת לגיל 70 ומעל גיל 70.

מאיר בינג: איך הגענו ל-80 ש"ח לשעה או ל-96 ש"ח לשעה - לקחנו את הממוצע.

מאיר בינג: אם מישהו היה גבוה בממוצע יחסית, אז הפנסיה שלו היא גם גבוהה יחסית, ואז הוא יכול לעבור, ולכן צריך להוסיף את התקנה הזו, אבל זה כשהוא עובד 100%, לא כשהוא עובד 30%.

מאיר בינג: לכן זה פותר את החשש שלכם.

ניסן סלומינסקי: יש מגבלה על הגיל למעלה?

ניסן סלומינסקי: אפשר לקחת מישהו בן 79?

23531: בחוק העיקרי כתוב: עד 75.

ניסן סלומינסקי: אבות בתי דין, גיל פרישתם הוא 75.

23531: יש שניים כאלה, והם לא יוכלו להתמנות.

שגית אפיק: הכהונה מוגבלת לארבע שנים.

שגית אפיק: קוראת את ההחלטה.

23531: בכל מקרה החוק אינו מאפשר למנות לבית המשפט העליון או לבית הדין הרבני הגדול.

סטס מיסז'ניקוב: מי בעד אישור המלצות הוועדה כפי שהוקראו על ידי שגית?

סטס מיסז'ניקוב: ההחלטה אושרה.

סטס מיסז'ניקוב: תודה רבה, הישיבה נעולה.